﻿ Gázpisztollyal lövöldöztek Józsefvárosban - StartHírek
A BRFK VIII. kerületi Rendőrkapitányságán 19:40 körül egy férfi személyesen tett bejelentést, hogy nem sokkal korábban a VIII. kerületben, a Magdolna utcában egy korábbi vita miatt két férfi az autója elé állt, miközben egy harmadik társuk rá gáz-riasztó fegyverrel több lövést adott le. Személyi sérülés nem történt. A józsefvárosi rendőrök a két férfit, akik az autó elé álltak, a Magdolna utcában elfogták, és előállították, a harmadik társukat még keresik. (police.hu)